fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi en pl fi fi nb fi fi fi fi fi fi fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Kustannustukihankkeen asiointipalvelu on Suomen paras asiakasteko 2020 - Valtiokonttori
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtiokonttorin hallinnoimat sähköiset palvelut
Virastomme osoitteet ja saapumisohjeet
Korvaus- ja vahinkopalveluiden yhteystiedot
Rahoitus- ja lainapalveluiden yhteystiedot
Etusivu / Uutinen / Kustannustukihankkeen asiointipalvelu on Suomen paras asiakasteko 2020
Kustannustukihankkeen asiointipalvelu on Suomen paras asiakasteko 2020
Valtiokonttorin kustannustukihankkeen asiointipalvelu on voittanut Suomen paras asiakasteko 2020 -palkinnon. Palkinnolla annetaan tunnustusta organisaatioille, jotka ovat auttaneet unohtumattomien asiakkuuskokemusten aikaansaamisessa erilaisissa asiakaskohtaamisissa. Palkinnon saajat julkistetaan vuosittain osana 6.10. järjestettävää kansainvälistä asiakaskokemusten päivää, joka järjestettiin tänä vuonna kahdeksatta kertaa.
Suomen paras asiakasteko -palkinnon saajan valitsi CXPA Finland ja sen yhteistyökumppaneista koostuva asiantuntijaraati.
Poikkeuksellinen hanke poikkeuksellisessa tilanteessa
Kustannustukihankkeen asiointipalvelu valikoitui palkinnon voittajaksi lukuisten ehdotusten joukosta. Kustannustuki oli tarkoitettu koronasta kärsineiden yritysten tueksi. Valtiokonttori vastasi kustannustuen maksatuksesta.
CXPA:n toiminnanjohtaja Sirte Pihlajan mukaan kustannustuen asiointipalvelun valinta palkinnon voittajaksi oli helppo: ”Arvostamme erityisesti sitä, miten asiakasajattelu ja -kokemus ovat tässä hankkeessa olleet alusta asti mielessä ja toteutusta vietiin eteenpäin yhtä aikaa lainsäädännön laatimisen kanssa.
Tämä on poikkeuksellinen hanke ja tällaisia urotekoja tässä poikkeustilanteessa on tarvittu.”
Valtiokonttori iloitsee tästä palkinnosta, joka on hieno tunnustus koko kustannustuessa mukana olleelle työryhmälle: ”On aivan mahtavaa saada tunnustus työstä kaikkensa peliin laittaneelle tiimille. Tämä palkittu asiakastekomme oli pelastustehtävä poikkeuksellisen kriisin keskellä. Elämme ajassa, jossa pitää
jokaisessa tehtävässä nyt tehdä parhaansa muiden eteen”, kommentoi kustannustuen hankejohtaja Laura Sorva.
Näin kustannustuen palveluhanke jatkuu
Lähes kaikki kustannustukihakemukset on saatu käsiteltyä. Ajankohtaiset tiedot maksetusta kustannustuesta löydät kustannustuen tilastosivulta.
Valtiokonttorin tehtävänä on muiden koronatilanteeseen liittyvien tukien yhteensovittaminen yritysten määräaikaisen kustannustuen kanssa. Tämä tarkoittaa sitä, että muut tuet vähennetään kustannustuesta kokonaan tai osittain laissa säädetyn mukaisesti.
Valtiokonttori jatkaa työtään tukien yhteensovittamisen parissa loppuvuoden ajan.
Hallitus suunnittelee uutta koronatilanteeseen liittyvää tukea yrityksille. Myös uuden tuen toimeenpanijaksi on kaavailtu Valtiokonttoria. Saadakseen tietoa uudesta tuesta kannattaa seurata työ- ja elinkeinoministeriön tiedottamista.
Valtiokonttori on toimittanut kesällä haettavana olleesta kustannustuesta saamansa asiakaspalautteen tiedoksi valtiovarainministeriölle ja työ- ja elinkeinoministeriölle. Palaute on siten lainvalmistelijoiden tiedossa mahdollista uutta tukea varten.
Tiedotamme tilanteen etenemisestä heti kun se on mahdollista.
Toimialajohtaja Jyri Tapper, puh. +358 29 550 2950
Hankejohtaja Laura Sorva, puh. +358 295 502 033
CXPA Finland on kansainvälisen Customer Experience Professionals Associationin (CXPA) paikallisjärjestö Suomessa. Se toimii asiakkuuskokemusten johtamisen ammattilaisten yhteisönä tavoitteenaan saada yritykset tarjoamaan yhä parempia asiakkuuskokemuksia ja kasvattamaan menestystään.
Kustannustuen haku on alkanut – Hae tukea 31.5. klo 16.15 mennessä
Kustannustuen viidennellä kierroksella jaettu noin 59 miljoonaa euroa – Sulkemiskorvaus ja kuudes kustannustuki tulossa haettavaksi
Hallituksen esitys eteni eduskuntaan – Valtiokonttori valmistelee kahta uutta koronatukea yrityksille
Kustannustukea maksettiin ensimmäisen viikon aikana 12,1 miljoonaa euroa
Valmisteilla tuki, joka korvaa yrityksille vuodenvaihteen sulkemisjaksojen menetyksiä
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >